**Kravspecifikation til anskaffelse af faresedler**

1. **Krav**

**1.1. Beskrivelse af anskaffelsen**

Forsvarsministeriet, Materiel- og Indkøbsstyrelsen ønsker at anskaffe faresedler, der skal anskaffes i henhold til IATA Dangerous Goods Regulation og ADR Konventionen af 1. januar 2017 til levering i kalenderåret 2020. Faresedlerne skal være i klasserne 1-9, herunder LQ/vej-sø, LQ fly, vandforurenende/marine pollutant samt andre lignende faresedler, der kræves i henhold til IATA Dangerous Goods Regulation og ADR Konventionen af 1. januar 2017. Se også nr. 5 i afsnit 1.4.

Faresedlerne skal leveres i kategorierne:

* 25x25 cm
* 5x5 cm
* 10x10 cm (hermed menes Faresedler i kategorien 10x10 cm, uanset at disse også leveres i andre størrelser end netop 10x10 cm)

**1.2. Beskrivelse af kravspecifikation**

Kravspecifikationen, jf. afsnit 1.4, beskriver samtlige krav til anskaffelsen og består af seks kolonner med følgende informationer:

|  |  |
| --- | --- |
| "Nr." | Identifikationsnummer |
| "Krav" | Beskrivelse af kravet |
| "Kategori" | Kravets kategori som nærmere beskrevet i afsnit 1.3 |
| "FMI bemærkninger" | Eventuelle FMI bemærkninger til kravet |
| "Krav opfyldt" | Tilbudsgivers tilsagn om, hvorvidt kravet er opfyldt eller ej |
| "Tilbudsgivers kommentarer" | Tilbudsgivers eventuelle kommentarer |

**1.3. Kategori**

Alle krav er SKAL-krav og skal således opfyldes af tilbudsgiver i sin besvarelse (tilbud). Hvis blot et enkelt SKAL-krav ikke er opfyldt, vil FMI se bort fra tilbudsgivers tilbud.

**1.4 Kravspecifikation**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Krav** | **Kategori** | **FMI’s bemærkninger** | **Udfyldes af tilbudsgiver** | | |
| **Krav opfyldt (sæt ét X)** | | **Tilbudsgivers kommentarer** |
| **Ja** | **Nej** |
| **1** | Tilbudsgiver skal kunne levere de Faresedler og -mærker, der kræves i henhold til IATA og ADR | SKAL | Eksempelvis retningspile, miljøfarligt, litiumbatterier. |  |  |  |
| **2** | Tilbudsgiveren skal kunne levere i følgende kategorier af størrelser: | SKAL |  |  |  |  |
| **2.1** | Faresedler i kategorien 10x10 cm skal tilbydes i ruller med 250 stk. | SKAL | Ved kategorien på 10x10 cm menes Faresedler i kategorien 10x10 cm, uanset at disse også leveres i andre størrelser end netop 10x10 cm |  |  |  |
| **2.2** | Faresedler i kategorien 25x25 cm skal tilbydes pr. stk. | SKAL | Tilbud skal afgives pr. stk. FMI accepterer en minimumsbestilling på 25 stk. i str. 25x25 cm. |  |  |  |
| **2.3** | Faresedler i kategorien 5x5 cm skal tilbydes i ruller med 250 stk. | SKAL |  |  |  |  |
| **3** | Faresedler i kategorien 10x10 cm og 25x25 cm skal tilbydes i både selvklæbende vinylfolie og selvklæbende magnetfolie. Faresedler i kategorien 5x5 cm skal tilbydes i vinylfolie. | SKAL |  |  |  |  |
| **4** | Den tilbudte pris skal være inklusive levering ved:  Forsvaret Forsyning, Depot og Distribution  Lilholtvej 4b 6500 Vojens  med  INCOTERMS 2010 DAP VOJENS | SKAL |  |  |  |  |
| **5** | Den tilbudte leveringstid skal være lavere end 30 kalenderdage fra afgivelse af indkøbsordre. | SKAL |  |  |  |  |